شخصيا كان تشيلز من مطاعمنا المفضلة وجاتنا فترة لايمكن يعدي شهر مانكون مارين عليه سواء غدا ولا عشا 
  
 في آخر زيارة كنا قبلها عاملين استبيان جانا على الايميل على اعتبار اننا زبائن دائمين ومدة الاستبيان حوالي ساعة وبعد الاستبيان لك جائزة عبارة عن وجبة مجانية تساوي قيمة آخر فاتورة راح تدفعها في زيارتك لتشيلز المرة الجاية 
  
 وبالفعل رحنا تشيلز ووقت الطلبات قلنا للجرسون على هاده الموضوع فنادى المدير ومن ردة فعله حسينا انه بيتهرب 
 أول شيء قال انه الاستبيان مدته انتهت رغم اننا متأكدين انه الموقع ماذكر فترة محددة وازا فعلا الفترة انتهت ليش أرسلوه من الاساس 
 تاني شيء قال خلاص راح يمشي الموضوع لانه احنا زباين دائمين &quot; مع الاسف اتضح انه غير صادق في كلامه&quot; 
  
 لمن جابوا الفاتورة لقينا القيمة المخصومة هي طبق المقبلات 
  
 واستفسرنا من المدير قال ازا ماعجبكم اشتكوا &quot; هاده واحنا زباين دايمين مادري ازا اول مرة ايش كان سوا ... اظن كان قلنا أمسكوا الباب &quot; 
  
 طبعا دفعنا الفاتورة زي ماهي وعملنا شكوى على موقعهم الالكتروني والى الآن مافي خبر ولا حتى اعتذار 
  
 ومن وقتها حطينا اكس كبير على تشيلز لأنه التعامل عندي أهم من المكان نفسه ... حسن التصرف واللباقة ممكن يخليني اتغاضى عن أشياء كتيرة مزعجة في المطعم ، بالمقابل الاستهتار والتعامل الغيرمهني ممكن يخليني أترك المكان ولو فيه كل المميزات اللي تعجبني 
  
 عفوا على الاطالة لكن حبيت اكون موضوعيه قدر المستطاع وزي مابينت الايجابيات أبين السلبيات